

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS DAUGIABUČIŲ GYVENAMŲJŲ NAMŲ MAKSIMALIŲ TECHNINĖS PRIEŽIŪROS TARIFŲ PATVIRTINIMO**

2018 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos statybos įstatymo 48 straipsnio 7 dalimi ir Daugiabučių gyvenamųjų namų techninės priežiūros tarifo apskaičiavimo metodika, patvirtinta Lietuvos Respublikos aplinkos ministro 2018 m. gegužės 3 d. įsakymu Nr. D1-354 „Dėl Daugiabučių gyvenamųjų namų techninės priežiūros tarifo apskaičiavimo metodikos patvirtinimo“, Rokiškio rajono savivaldybės taryba

nusprendžia:

1. Patvirtinti Rokiškio rajono savivaldybės daugiabučių gyvenamųjų namų maksimalius techninės priežiūros tarifus (pridedama).

2. Nustatyti, kad Rokiškio rajono savivaldybės paskirti daugiabučių gyvenamųjų namų bendrojo naudojimo objektų administratoriai vykdo techninę priežiūrą teisės aktų nustatyta tvarka ir taiko tarifus, kurie negali viršyti patvirtinto maksimalus techninės priežiūros tarifo.

3. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

PATVIRTINTA

Rokiškio rajono savivaldybės tarybos

2018 m. liepos 27 d. sprendimu Nr. TS-

**ROKIŠKIO RAJONO SAVIVALDYBĖS DAUGIABUČIŲ GYVENAMŲJŲ**

**NAMŲ MAKSIMALŪS TECHNINĖS PRIEŽIŪROS TARIFAI**

|  |  |  |  |  |
| --- | --- | --- | --- | --- |
| Eil. Nr. | Namo  naudingasis plotas (kv. m) | Namo ypatumai | Tarifas  Eur už kv. m/ mėn.  be PVM | Tarifas  Eur už kv. m/mėn.  su 21 proc. PVM |
| 1. | Iki 1000 | Namas, kuriame neįrengta bendra geriamojo vandens tiekimo inžinerinė sistema | 0,0120 | 0,0145 |
| Namas, kuriame neįrengta bendra nuotekų šalinimo inžinerinė sistema | 0,0120 | 0,0145 |
| Namas, kuriame neįrengta bendra elektros inžinerinė sistema | 0,0121 | 0,0161 |
| Namas, kuriame nėra bendrojo naudojimo patalpų | 0,0121 | 0,0161 |
| Namas be išskirtinių techninės priežiūros ypatumų | 0,0124 | 0,0163 |
| Namas, kuriame įrengta bendroji saugos ir ryšių sistema | 0,0125 | 0,0166 |
| Namas, kurio stogas šlaitinis | 0,0142 | 0,0189 |
| Bendrabučio tipo namas | 0,0142 | 0,0189 |
| 2. | Nuo 1001 iki 2000 | Namas, kuriame neįrengta bendra geriamojo vandens tiekimo inžinerinė sistema | 0,0141 | 0,0188 |
| Namas, kuriame neįrengta bendra nuotekų šalinimo inžinerinė sistema | 0,0141 | 0,0188 |
| Namas, kuriame neįrengta bendra elektros inžinerinė sistema | 0,0143 | 0,0189 |
| Namas, kuriame nėra bendrojo naudojimo patalpų | 0,0143 | 0,0189 |
| Namas be išskirtinių techninės priežiūros ypatumų | 0,0146 | 0,0192 |
| Namas, kuriame įrengta bendroji saugos ir ryšių sistema | 0,0147 | 0,0195 |
| Namas, kurio stogas šlaitinis | 0,0167 | 0,0221 |
| Bendrabučio tipo namas | 0,0167 | 0,0221 |
| 3. | Nuo 2001 iki 5000 | Namas, kuriame neįrengta bendra geriamojo vandens tiekimo inžinerinė sistema | 0,0146 | 0,0215 |
| Namas, kuriame neįrengta bendra nuotekų šalinimo inžinerinė sistema | 0,0162 | 0,0215 |
| Namas, kuriame neįrengta bendra elektros inžinerinė sistema | 0,0162 | 0,0218 |
| Namas, kuriame nėra bendrojo naudojimo patalpų | 0,0164 | 0,0218 |
| Namas be išskirtinių techninės priežiūros ypatumų | 0,0164 | 0,0221 |
| Namas, kuriame įrengta bendroji saugos ir ryšių sistema | 0,0167 | 0,0224 |
| Namas, kurio stogas šlaitinis | 0,0169 | 0,0255 |
| Bendrabučio tipo namas | 0,0192 | 0,0255 |
| 3. | Daugiau kaip 5000 | Namas, kuriame neįrengta bendra geriamojo vandens tiekimo inžinerinė sistema | 0,0169 | 0,0215 |
| Namas, kuriame neįrengta bendra nuotekų šalinimo inžinerinė sistema | 0,0169 | 0,0215 |
| Namas, kuriame neįrengta bendra elektros inžinerinė sistema | 0,0171 | 0,0218 |
| Namas, kuriame nėra bendrojo naudojimo patalpų | 0,0171 | 0,0218 |
| Namas be išskirtinių techninės priežiūros ypatumų | 0,0175 | 0,0221 |
| Namas, kuriame įrengta bendroji saugos ir ryšių sistema | 0,0176 | 0,0224 |
| Namas, kurio stogas šlaitinis | 0,0201 | 0,0255 |
| Bendrabučio tipo namas | 0,0201 | 0,0255 |

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS DAUGIABUČIŲ GYVENAMŲJŲ NAMŲ MAKSIMALIŲ TECHNINĖS PRIEŽIŪROS TARIFŲ PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaujantis teisės aktais patvirtinti apskaičiuotus maksimalius daugiabučių gyvenamųjų namų techninės priežiūros tarifus.

**Šiuo metu esantis teisinis reglamentavimas.**

Lietuvos Respublikos statybos įstatymas, Lietuvos Respublikos civilinis kodeksas, Lietuvos Respublikos aplinkos ministro 2018 m. gegužės 3 d. įsakymas Nr. D1-354 „Dėl Daugiabučių gyvenamųjų namų techninės priežiūros tarifo paskaičiavimo metodikos patvirtinimo“.

**Sprendimo projekto esmė.**

Lietuvos Respublikos statybos įstatymo 48 straipsnio 7 dalyje nustatyta, kad kai daugiabučių gyvenamųjų namų techninę priežiūrą vykdo Lietuvos Respublikos civilinio kodekso nustatyta tvarka savivaldybės paskirtas bendrojo naudojimo objektų administratorius, statinio techninės priežiūros maksimalų tarifą, vadovaudamasi Vyriausybės įgaliotos institucijos patvirtinta daugiabučių gyvenamųjų namų techninės priežiūros tarifo apskaičiavimo metodika, tvirtina savivaldybės taryba.

Siekiant užtikrinti daugiabučių namų butų ir kitų patalpų savininkų interesus ir tinkamą administratorių funkcijų vykdymą, teikiami tvirtinti pagal metodiką apskaičiuoti maksimalūs techninės priežiūros tarifai, atsižvelgiant į daugiabučio gyvenamojo namo dydį ir ypatumus.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendintos teisės aktų nuostatos;

**neigiamos** – nėra.

**Sprendimo nauda rajono gyventojams.**

Bus užtikrinti daugiabučių namų savininkų interesai ir tinkamas administratorių funkcijų vykdymas.

**Finansavimo šaltiniai ir lėšų poreikis**.

Papildomų lėšų nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus

vyriausioji specialistė Violeta Bieliūnaitė-Vanagienė